open-index/open-wikipedia-markdown huggingface dataset:
Khajuraho

**Khajuraho** () on kaupunki Intian Madhya Pradeshin osavaltiossa. Kaupungissa on keskiaikaisia hindu- ja jainatemppeleitä, jotka ovat kuuluisia eroottisesta taiteestaan. Nimi 'Khajuraho' tulee hindin sanasta *khajur*, joka tarkoittaa välimerentaatelia. Khajurahon monumentit lisättiin Unescon maailmanperintöluetteloon vuonna 1986.

## Historia
Khajuraho oli Chandellan valtakunnan pääkaupunki. Valtakunta hallitsi Intian tätä osaa 900-luvulta 1100-luvulle. Khajurahon temppelit rakennettiin noin sadan vuoden aikana 950–1050.Chandellan pääkaupunki siirrettiin Mahoban tämän jälkeen, mutta Khajuraho jatkoi kukoistustaan vielä kuitenkin jonkun aikaa.

Koko temppelialue oli ympäröity muurilla, jossa oli kahdeksan porttia, joista jokaisen vieressä oli kaksi kultaista palmupuuta. Alueella oli alkujaan yli 80 temppeliä, mutta näistä vain 22 on säilynyt kohtuullisessa kunnossa. Temppelit ovat levittäytynyt noin 21 neliökilometrin alueelle.

## Arkkitehtuuri
Khajurahon temppelit kunnioittavat pohjoisintialaista sikhara-temppelityyliä. Muutama temppeleistä on jainalaisia, mutta loput on pyhitetty hindulaisille jumalille: Brahmalle, Vishnulle, Shivalle ja Devin monille eri muodoille. Panchayatanan temppelissä on neljä pienempää temppeliä neljässä kulmassa ja pääpyhäkkö keskellä koroketta. Temppelit voidaan jakaa kolmeen maantieteelliseen ryhmään: läntiseen, itäiseen ja eteläiseen.

Temppeleille on tyypillistä sikharoiden (tornien) hiljattainen nouseminen pääsikharaan pyhätön päällä. Nämä sikharat antavat Khajurahon arkkitehtuurille oman leimansa. Sikharoiden korkeus nousee hiljalleen eteisestä, juhlasaliin, pääsaliin, eteishalliin ja lopulta pyhättöön. Tornit nousevat asteittain samaan tapaan kuin Himalajan vuoret. Kandariya Mahadeva koostuu 84 sikharasta, joista korkeimman huippu ylettyy noin 35 metriin maan pinnasta.


Khajuraho-Lakshmana temple.JPG|Lakshmanan temppeli
Khajuraho temple.jpg|Temppelin veistoksia
Khajuraho7.jpg|Lähikuva eräästä eroottisesta veistoksesta


## Lähteet

## Aiheesta muualla

* Khajurahon monumentit UNESCOn sivuilla  
* Virtuaalinen kierros kaupunkiin  
* Matkakertomuksia kaupunkiin
Hubert-Joseph Henry

**Hubert-Joseph Henry** (2. kesäkuuta 1846 Pogny, Marne – 31. elokuuta 1898 Suresnes) oli ranskalainen upseeri, joka väärensi todisteet, joiden perusteella Alfred Dreyfus tuomittiin vakoilusta. Henry pidätettiin myöhemmin, ja hänet löydettiin kuolleena sellistään vuonna 1898. Carl Grimbergin mukaan Henry teki itsemurhan, sillä hän totesi säästyvänsä näin julkiselta häväistykseltä sotaoikeudessa.

## Elämäkerta

Hubert-Joseph Henry syntyi maanviljelijäperheeseen ja aloitti sotilasuransa vuonna 1865. Hän yleni ensin ensimmäisen luokan sotamieheksi vuonna 1866 ja sotilasmestariksi vuonna 1868. Hän joutui vangiksi 11. lokakuuta 1870, mutta hänen onnistui paeta jo viikon kuluttua, ja sittemmin hän yleni luutnantiksi. Hän otti osaa taisteluihin Afrikassa ja Tonkinissa saavuttaen menestystä ja kunnianosoituksia. Naimisiin hän meni vuonna 1892. Syytettyään Alfred Dreyfusia oikeudessa hän pääsi päälliköidensä suosioon. Ehkä tästä innostuneena hän väärensi todisteita Dreyfusia vastaan. Hänet ylennettiin everstiluutnantiksi.

Todisteet paljastuivat kuitenkin väärennetyiksi ja paikkaansapitämättömiksi, minkä Henry tunnusti, ja hänet pidätettiin. Hänet vietiin 30. elokuuta Fort Mont-Valérienin linnoitukseen Pariisin lähellä. Seuraavana päivänä noin kello viisi iltapäivällä hänet löydettiin kuolleena sellistään. Hänen leskelleen ja isättömäksi jääneelle pojalleen kerättiin lahjoituksia 131&nbsp;000 frangin edestä. Kerääjät sanoivat "juutalaisen" tappaneen Henryn viitaten Dreyfusiin. 

## Lähteet
Ilpo Jorasmaa

**Ilpo Keijo Kullervo Jorasmaa** (s. 17. heinäkuuta 1950) on suomalainen entinen kunnanjohtaja ja nykyinen kunnallispoliitikko.

## Ura

Jorasmaa suoritti filosofian maisterin tutkinnon Helsingin yliopistossa pääaineena suunnittelumaantiede. Sitten hän toimi seutukaavatutkijana ja ympäristösuunnittelijana Heinolassa. Tämän jälkeen Jorasmaa siirtyi Pornaisiin, missä oli elinkeinoasiamiehenä viisi vuotta. Myöhemmin hän oli Uukuniemen ja Rääkkylän kunnanjohtajana yhteensä 14 vuoden ajan. Rääkkylän kunnanjohtajana hän oli vuosina 1997–2004. Hän toimii yrittäjänä ja kunnanvaltuutettuna Rääkkylässä. Vuodesta 2008 hän ollut Maaseudun kehittämisyhdistys Jetina ry:n toiminnanjohtajana. Vuoden 2007 eduskuntavaaleissa Jorasmaa oli Vihreän liiton ehdokkaana.

## Perhe ja harrastukset

Jorasmaan perheeseen kuuluu vaimo ja kolme lasta. Hän harrastaa näyttelemistä Riäkkyteatterissa ja kuntoilua.

## Lähteet

## Aiheesta muualla
* Kotisivu
Kuona

**Kuona** voi tarkoittaa seuraavia:

* kuona, metallurgisen prosessin sivutuote
* kuonahiekka, raudan tai teräksen valmistuksessa syntyvä jyvästetty kuona
* kuona-aine, elimistön aineenvaihdunnan lopputuotteita
* Kuona, tamperelainen punk-/metalliyhtye

## Paikat
* Kuona, kylä Haapajärvellä
* Kuona, lakkautettu rautatieseisake edellisen lähellä Haapajärvellä
* Kuona, saari Kallaveden Kuonansalmessa Kuopiossa
* Kuona, Oulun tavararatapihan osa
* Ala-Kuona, kylä Kerimäellä
* Ylä-Kuona, kylä Kerimäellä

## Lähteet
Nuorikkala

**Nuorikkala** on Raision kaupunginosa, joka sijaitsee Raisionlahden ja Uudenkaupungin radan välissä. Alueen talot ovat lähinnä pientaloja. Raision keskustaan Nuorikkalasta on matkaa noin kaksi kilometriä. Tarjolla on myös luontomaisemia ja kävelyreitistö. Yksi kaupungiosan alueista on maaseutumainen Tahvio, jossa sijaitsee Tahvion koulu. Nuorikkalan katuja on nimetty Raision ystävyyskaupunkien mukaan, kuten Csongradinkatu, Sigtunankatu, Kingiseppinkatu, Newalankatu ja Ystävyydenkatu.

## Lähteet
* 
* 

### Viitteet
KVR

Lyhenne **KVR** voi tarkoittaa seuraavia:
* Kangra Valley Railway, rautatieyhtiö Intiassa
* Kettle Valley Railway, lyhenne KVR, lakkautettu rautatieyhtiö Brittiläisessä Kolumbiassa, Kanadassa
* Kuusankosken–Voikan rautatie, lyhennetään joskus KVR, lakkautettu kapearaiteinen rautatie
* Kuusivaaran seisake, liikennepaikkalyhenne Kvr, seisake rataosalla Rovaniemi–Kemijärvi
* Kickapoo Valley Reserve
* kokonaisvastuurakentaminen, lyhenne KVR, tarkoittaa rakennusurakkaa, jossa urakoitsija hoitaa sekä suunnittelun että rakentamisen
* kuivausrumpu, lyhenne KVR, asuntokaupassa käytettävä lyhenne.
Hämäräkytkin

**Hämäräkytkimeksi** nimitetään laitteistoa, joka pystyy ohjaamaan valon funktiona toista (sähköistä) laitetta. Hämäräkytkin on toteutettu toiminnallisesti esim. LDR-valovastuksella: LDR-resistori ohjaa esimerkiksi kanavatransistoria tai triacia, joka releen tai kontaktorin avulla kytkee  virran ohjattavaan laitteeseen. Hämäräkytkimen yhteydessä käytetään elektronisessa kytkennässä hystereesiä siten, että valoa ohjaava komponentti ei ala vuoroin kytkemään ja katkaisemaan hämärän alkaessa tai loppuessa.

Kaupallisissa hämäräkytkinsovelluksissa hämäräkytkimeen liitetään usein herkkyysasettelu, jossa kytkentähetken valonvoimakkuus on säädettävissä. Edelleen hämäräkytkimiin voidaan liittää kelloja, joissa esimerkiksi ulkovalojen ohjaus voidaan toteuttaa pimeään aikaan, mutta kellolaitteisto sammuttaa valaistuksen haluttuna ajanjaksona. Hämäräkytkinsovelluksissa voidaan käyttää mikrokontrollereita tai muita soveltuvia elektronisia kytkentöjä, jotka mahdollistavat  hämärä- ja liiketunnistimien sekä kellokytkinten yhtäaikaisen käytön.
EPICA

**EPICA** () on monikansallinen eurooppalainen jääkairausprojekti Antarktiksella. Sen päätavoite on dokumentoida antarktisesta jäästä saatavaa ilmastollista tietoa kairaamalla ja analysoimalla kahta jääkairausnäytettä ja vertaamalla niitä Grönlannista otettuihin näytteisiin (GRIP ja GISP). Näytteistä saadaan tietoa ilmastoherkkyydestä ja viime jääkaudella tapahtuneista äkillisistä muutoksista ilmastossa.

Vuonna 2008 hanke sai tutkimuksistaan Descartes -palkinnon.

## Katso myös
* Jääkairaus

## Lähteet

## Aiheesta muualla
* Projektin esittely Euroopan tiedesäätiön sivuilla
Yhdysvaltain sotilassuklaa

**Sotilassuklaa** on kuulunut Yhdysvaltojen asevoimien kenttäruoka-annoksiin vuoden 1937 D-kenttäannoksesta () alkaen. Suklaata on ollut kahtaa tyyppiä, joista toisen tarkoituksena on ollut kohottaa joukkojen mielialaa ja parantaa taistelutahtoa. Toinen on suunnitelty erikoistilanteisiin ns. rautaisannokseksi, joka sisältää runsaasti energiaa tiiviissä paketissa ja säilyy myös lämpimässä. Sotilaskäyttöön tarkoitettu suklaa valmistetaan yleensä armeijan asettamien vaatimusten mukaisesti erikoistuotantona. Suurimman osan Yhdysvaltain asevoimain suklaa-annoksista valmistaa The Hershey Company.

Kenttäannokseen kuuluva tavallinen sotilassuklaa ei juurikaan poikkea kaupoissa myytävistä tuotteista maun tai koostumuksen osalta. Usein suklaa kuitenkin pakataan ja valmistetaan eri muotoon kuin tavallisesti. 

Rautaisannossuklaa puolestaan poikkeaa maupoissa myytävästä makeisesta. Sen ensimmäinen versio D-kenttäannos ( kehitettiin vuonna 1937 Yhdysvaltain asevoimien ja The Hershey Companyn yhteistyönä. Asevoimien edustaja majoitusmestari eversti Paul Logan esitti seuraavat vaatimukset D-kenttäannokselle:

* paino 113 grammaa (4 unssia)
* suuri energiasisältö
* ei sula kuumassa
* maistuu "hiukan keitettyä perunaa paremmalta".

Annoksen ainesosat olivat suklaa, sokeri, kaurahiutaleet, rasvaton maitojauhe ja makuaineet. Annokseen lisättiin beriberin torjumiseksi myös B1-vitamiinia. Lämmönkestävyyden ja kaurahiutaleiden vuoksi annoksia ei voitu valaa tavallisen suklaan tavoin, ja ne jouduttiin vaivaamaan, mittaamaan ja pakkaamaan muotteihin käsin. Päivittäinen annos käsitti kolme tällaista harkkoa ja vastasi suositeltua 1800 kCal vähimmäisenergiamäärää.

D-kenttäannoksen tarkoituksena oli taata taistelutilanteissa sotilaiden käyttöön nopeasti sulava energia-annos, ja siitä tehtiin tarkoituksella epämiellyttävän makuinen, jotta joukot eivät söisi niitä kuin todellisessa hätätilanteessa. Joukot enimmäkseen inhosivat kitkerää kovaa suklaata, ja usein heittivät sen pois. Huonohampaiset sotilaat eivät voineet syödä suklaata lainkaan, ja muutkin joutuivat usein vuolemaan sen lastuiksi. D-kenttäannosta kutsuttiin jopa "Hitlerin salaiseksi aseeksi".
KRV

Lyhenne **KRV** voi tarkoittaa seuraavia:

* Kainuun rastiviikko, lyhennetään usein KRV, Kainuussa vuosittain järjestettävä kansainvälinen suunnistusviikko.
* Karnataka Rakshana Vedike, lyhenne KRV, intialainen järjestö
* Kiuruveden rautatieasema, liikennepaikkalyhenne Krv, rautatieliikennepaikka Suomessa
* kaksipuolinen risteysvaihde, tekninen tunnus KRV, rautatievaihteen tyyppi.
Tupac Shakur: Thug Angel: The Life of an Outlaw

**Tupac Shakur: Thug Angel** (*Tupac Shakur: Thug Angel: The Life of an Outlaw*) on rap-tähti Tupac Shakurista kertova dokumentti. Dokumentti ilmestyi vuonna 2002 ja se sisältää paljon harvinaista materiaalia Shakurista, sekä mm. haastatteluja Outlawz jäseniltä ajalta jolloin Shakur vielä oli elossa.

Filmin tuotti Shakurin läheiset ystävät ja businesskaverit, entinen manageri Leila Steinberg, Tracy Robinson ja Quincy "QD3" Jones III.

## Aiheesta muualla
*
Barry Blue

**Barry Blue** (oikealta nimeltä *Barry Ian Green*) (s. 4. joulukuuta 1950  Lontoo)  on rocklaulaja, levytuottaja ja laulunkirjoittaja Englannista. Hän on tunnettu varsinkin listahiteistään "Dancin' (on a Saturday Night)", jonka hän kirjoitti yhdessä Lynsey De Paulin kanssa ja "Do You Wanna Dance", jotka molemmat ovat peräisin vuodelta 1973.
 
Hän liittyi Bell Recordsiin 1970-luvun alussa ja sai aikaan viisi hittisingleä, mutta 1970-luvun lähetessä loppuaan hänen suosionsa väheni. Hänen viimeisin Top 40 -hitti Englannin singlelistalla oli lokakuussa 1974, kun "Hot Shot" saavutti sijan 23. 

Vaikkei hän koskaan saavuttanut samanlaista suosiota kuin kilpailijansa The Sweet, Gary Glitter, David Bowie tai T Rex, Blue on jatkanut työskentelyään musiikkialalla, etenkin tuottajana muille artisteille, esimerkkeinä yhtyeet sekä artistit Heatwave, Bananarama, Toto Coelo ja Cheryl Lynn. Bluen kokoelmalevy, *Greatest Hits* julkaistiin levy-yhtiön Repertoire Records kautta vuonna 2002.

## Listasijoitukset Englannissa
**Dancin' (on a Saturday Night)* (1973) (2)
**Do You Wanna Dance?* (1973) (7)
**School Love* (1974) (11)
**Miss Hit And Run*  (1974) (26)
**Hot Shot* (1974) (23)

## Suomenkielisiä versioita Barry Bluen kappaleista

**Dancin' (on a Saturday Night)* = *Lauantaina Kaikki Tanssii* Markku Karjalainen (1974)
**Dancin' (on a Saturday Night)* = *Lauantaina Bailataan Vaan* Anja Niskanen (1985)
Chandra Shekhar

**Chandra Shekhar Singh** (, 1. heinäkuuta 1927 &ndash; 8. heinäkuuta 2007) oli Intian 11. pääministeri vuosina 1990–1991.

## Ura

Chandra Shekhar syntyi vuonna 1927 maanviljelijäperheeseen Ibrahimpatin kylään Uttar Pradeshin osavaltioon. Hän suoritti tutkinnon valtio-opissa Allahabadin yliopistossa vuonna 1951.
Hän istui Rajya Sabhassa, Intian parlamentin (Sansad) ylähuoneessa, vuosina 1962–1984. Kun pääministeri Vishwanath Pratap Singh erosi vuonna 1990, ja uusintavaaleja haluttiin välttää, Shekar nousi valtaan pienellä enemmistöllä 10. marraskuuta 1990. Hän toimi pääministerinä seitsemän kuukautta, ja erosi 21. kesäkuuta 1991, koska hän oli menettänyt kongressipuolueen tuen.

## Lähteet

## Aiheesta muualla
Vanderlei Luxemburgo

**Vanderlei Luxemburgo da Silva** (s. 10. toukokuuta 1952 Nova Iguaçu, Brasilia) on brasilialainen entinen jalkapalloilija ja nykyinen valmentaja. 

## Ura

Vuonna 1971 alkaneella pelaajaurallaan Luxemburgo edusti Flamengoa, Internacionalia ja Botafogoaa.

Valmennusuransa alussa Luxemburgo valmensi useita brasilialaisseuroja muun muassa Flamengoa, Ponte Pretaa, Palmeirasia ja Paraná Clubea. Brasilian maajoukkuetta hän taas valmensi vuosien 1998 ja 2000 välillä. Mário Zagallon vuoden 1998 MM-kisojen jälkeen korvanut Luxemburgo tunnettiin siitä, että keskitti joukkueen pelin paljolti Rivaldon ympärille. Vuoden 2000 Olympialaisissa Brasilia voitti alkulohkonsa, mutta hävisi puolivälierissä Kamerunille numeroin 2–1.

Émerson Leãosta tuli Luxemburgon seuraaja Brasilian maajoukkueessa.

Kauden 2004/2005 toisella puoliskolla Luxemburgosta tuli Real Madridin päävalmentaja, erotetun Mariano García Remónin tilalle. 11 kuukauden pestin jälkeen hän sai potkut.

Joulukuusta 2009 Luxemburgo siirtyi Clube Atlético Mineiron peräsimeen.  Hän sai potkut syyskuussa 2010 seuran hävittyä 1–5 Fluminenselle. 

Lokakuun alussa 2010 Luxemburgo siirtyi Flamengon päävalmentajaksi.  Hän sai potkut helmikuun alussa 2012.  Pian potkujensa jälkeen Luxemburgo allekirjoitti vuoden 2012 loppuun ulottuvan sopimuksen Grêmion kanssa. Luxemburgo nosti Grêmion Brasilian liigassa sijalta 12 kärkitaisteluun. Marraskuun lopulla hän teki kaksivuotisen jatkosopimuksen seuran kanssa.  Luxemburgon johdolla Grêmio oli lopulta liigassa kolmas kauden 2012 päätteeksi. Hyvistä tuloksista huolimatta seurajohto ei ollut tyytyväinen, sillä Luxemburgo ei luotsannut Grêmiota mestariksi missään kilpailussa. Lopulta kokenut valmentaja sai potkut kesäkuun lopussa 2013. 

## Meriitit

* Brasilian mestaruus (5): 1993, 1994, 1998, 2003, 2004
* Brasilian Série B: 1989
* Brasilian cup: 2003
* Copa América: 1999
* Brasilian osavaltiomestaruus
** São Paulo (8): 1990, 1993, 1994, 1996, 2001, 2006, 2007, 2008
** Espírito: 1983
** Minas Gerais (2): 2003, 2010
** Rio de Janeiro (2): 1991, 2011

## Lähteet
Protonin hajoaminen

**Protonin hajoaminen** on hypoteettinen radioaktiivinen hajoamisen muoto, jossa protoni hajoaa kevyemmiksi alkeishiukkasiksi. Hajoamista ei ole toistaiseksi havaittu kokeellisesti, eikä sen olemassaolosta ole varmuutta.

Hiukkasfysiikan standardimallin mukaan protonit eivät hajoa, sillä baryoniluku säilyy kaikissa vuorovaikutuksissa. Protonit ovat kaikkein kevyimpiä eli vähiten energeettisiä baryoneja, joten ne ovat vakaita hiukkasia.

Standardimallin seuraajiksi ehdotetuissa suurissa yhtenäisteorioissa baryoniluvun säilyminen kuitenkin rikkoutuu, jolloin protonin olisikin mahdollista hajota esimerkiksi ns. X-bosonin kautta. Protonin hajoaminen on yksi harvoista prosesseista, joita havaitsemalla ehdotettujen suurten yhtenäisteorioiden paikkaansapitävyyttä voitaisiin tutkia kokeellisesti.

## Suuret yhtenäisteoriat
Jotkut suuret yhtenäisteoriat ennustavat protonin hajoamista esimerkiksi neutraaliksi pioniksi ja positroniksi. Pioni hajoaisi tämän jälkeen lähes välittömästi kahdeksi fotoniksi. Prosessin kokeellinen tutkimus on kuitenkin hyvin vaikeaa, sillä protonin puoliintumisajan alarajaksi sen kautta arvioitiin 90&nbsp;% todennäköisyydellä 8,2 × 1033 vuotta. Myöhemmin arviota on nostettu 1,01 × 1034 vuoteen.
:p<sup>+</sup>&nbsp;&nbsp;→&nbsp;&nbsp;e<sup>+</sup> + π<sup>0</sup>
Toinen teoreettinen protonin hajoamisprosessi on hajoaminen myoniksi ja pioniksi. Arvioitu puoliintumisajan alaraja 90&nbsp;% varmuudella on 6,6 × 1033 vuotta.
:p<sup>+</sup>&nbsp;&nbsp;→&nbsp;&nbsp;μ<sup>+</sup> + π<sup>0</sup>

## Katso myös
*Super-Kamiokande

## Lähteet
M/S Baltic Excellent

**M/S Baltic Excellent** () on ahvenanmaalaisen Birka Cargo Ab:n omistukseen rekisteröity ro-ro-rahtialus. Aluksen rakentaminen on aloitettu vuonna 1994 kahdella eri telakalla Kroatiassa, Trogirissa ja Kraljevicassa, ja loppuun työt on saatettu Nymo Werft -telakalla Grimstadissa, Norjassa.  Kuollutta painoa *Baltic Excellentillä* on 5&nbsp;866 tonnia, ja jääluokitus on 1A, eli alus pystyy useimmissa jääolosuhteissa liikkumaan yksin. Alus on rekisteröity Suomen lipun alle, ja sen kotisatama on Maarianhamina. Nykyään alus liikennöi Euroopan alueella.

*Baltic Excellentin* sisaralus on M/S ''Trans Carrier''.

## Käyttöhistoria

Aluksen runko rakennettiin vuonna 1994 Brodogradiliste Trogir -telakalla, Trogirissa, Kroatiassa, josta se hinattiin Brodogradiliste Kraljevica -telakalle loppuunrakennusta varten. Alus oli määrä kastaa *Crown Linkiksi*. Näin ei kuitenkaan koskaan tapahtunut, sillä sota keskeytti rakennustyöt. 11. maaliskuuta – 29. elokuuta 1994 välisen ajan alus vietti pohjoisitalialaisessa Triesten kaupungissa. Syyskuussa alusta lähdettiin hinaamaan loppuunrakentamista varten norjalaiselle Nymo Werft -telakalle, jonne se saapui 27. syyskuuta. 

### Bravo ja Norcliff

10. huhtikuuta 1995 alus luovutettiin Swan Shipping A/S:n omistukseen, joka rekisteröi sen Norjan lipun alle. Kotisatamaksi tuli maan pääkaupunki Oslo. Tuolloin alus oli nimeltään *Bravo*. 10. huhtikuuta 1995 – 31. maaliskuuta 1996 välisen ajan alus oli vuokrattuna North Sea Ferriesille. Tuona aikana alus nimettiin *Norcliffiksi*. Huhtikuun alussa 1996 *Norcliff* vuokrattiin Sea-Link Ab:lle Terneuzen ja Piitimen väliseen liikenteeseen. Maaliskuussa 1997 alus siirtyi Exxtor Ferriesin liikenteeseen välille Rotterdam–Immingham. Vuonna 1998 Tor Line vuokrasi *Norcliffin*. Jälleen 7. tammikuuta 1999 vuokraaja vaihtui; Finncarriers aloitti liikennöinnin aluksella, linjalla Kotka–Lyypekki. Joulukuusta 2001 joulukuuhun 2005 laiva oli vuokrattuna Finnlinesille, joka liikennöi sillä reitillä Hamina–El Ferrol–Bilbao–Amsterdam–Helsinki–Kotka. Tammikuussa 2006 Sea-Cargo vuokrasi *Norcliffin* reitille Tananger–Bergen–Husnes–Karmøy–Amsterdam–Immingham.

Nykyinen omistaja, ahvenanmaalainen Birka Cargo Ab, osti aluksen elokuussa 2006. 10. tammikuuta 2007 alus luovutettiin uudelle varustamolle, joka kastoi aluksen *Baltic Excellentiksi*.

## Lähteet

## Aiheesta muualla
*Fakta om Fartyg – M/S Bravo  
*Birka Cargo
Ultima Thule (ruotsalainen yhtye)

**Ultima Thule** on ruotsalainen yhtye, joka soittaa viikinkirokkia. Yhtyeellä on pitkä historia ja levyjä on ilmestynyt yli kymmenen, muun muassa *Folkets Röst* ja *Nu grönskar det*.

Yhtye on tehnyt myös monia cover-kappaleita kuten esim. I will stay ja Frosty the Snowman

## Jäsenet
* Bruno Hansen - Kitara, laulu (1982-1986, 2016-)
* Niklas Adolfsson - Kitara
* Thomas Krohn - Basso
* Ulf Hansen - Rummut

## Entiset jäsenet

* Jan "Janne" Thörnblom - Kitara, laulu (1990-2016)

## Diskografia

* 1985 – Sverige, Sverige fosterland - EP
* 1990 – Hurra för Nordens Länder - EP
* 1991 – Havets vargar - EP
* 1992 – Schottis på Valhall - EP
* 1992 – Mit land - EP
* 1992 – Svea Hjältar
* 1992 – För Fäderneslandet
* 1992 – The early years 1984-87
* 1993 – Vikingablod - EP
* 1993 – Vikingabalk
* 1994 – Öppna landskap - EP
* 1994 – Nu grönskar det
* 1994 – Studio outtakes - EP
* 1994 – Tack för hjälpen! - EP
* 1995 – Once upon a time...
* 1995 – Blonda, svenska vikingar - EP
* 1995 – Lejonet från Norden
* 1996 – Skinhead - Mini-CD
* 1996 – Karoliner
* 1997 – Nu grönskar det igen…
* 1997 – Live in Dresden
* 1999 – Sörjd och saknad - EP
* 1999 – Sverige
* 2000 – Folkets röst
* 2000 – Herrlich Hermannsland - EP
* 2001 – Resa utan slut
* 2001 – Ragnarök - EP
* 2002 – Carlie - EP
* 2004 – Lokes träta - EP
* 2004 – Rötter
* 2005 – Skaldemjöde - EP
* 2005 – Yggdrasil
* 2007 – Folkets röst vol. 2
* 2007 – 25 year anniversary
* 2008 - Glömda Barnen - EP
* 2009 – Korpkvädet
* 2012 - Live at Kuggnäs 2012
* 2015 - Trägen vinner
* 2018 - 1458
* 2019 - Charlataner
Henri Stenroth

**Henri Stenroth** (s. 8. lokakuuta 1985 Nivala) on suomalainen laulaja, joka kruunattiin tangokuninkaaksi Seinäjoen Tangomarkkinoilla vuonna 2007. Hän sai tuomaristolta 221 pistettä ja päihitti toiseksi sijoittuneen Antti Ahopellon kahdella pisteellä. Stenroth lauloi kilpailun finaalissa Antti Ahopellon kanssa Teemu Harjukarin ja Sinikka Svärdin tekemän "Onko rikos rakastaa" -tangon sekä kappaleet "Tango Desiree" ja "Keskiyön aikaan". Henri Stenrothin äiti on Suomen ensimmäinen tangoprinsessa Aura Stenroth.

Stenrothin esikoisalbumi *[[Ensikerran]]* julkaistiin huhtikuussa 2008. Tällä hetkellä putkiasentajana työskentelevä Stenroth on luonut uraa myös nyrkkeilijänä.

## Lähteet

## Aiheesta muualla
* Tangomarkkinoiden kotisivut
Vampire Bats

**Vampire Bats**, televisioesityksessä *Vampire Bats – lentävät tappajat*, on vuonna 2005 ensi-iltansa saanut kauhuelokuva. Elokuvan ohjauksesta vastasi Eric Bross ja pääosassa on Lucy Lawless.

Elokuva kertoo biologian opettajasta Maddy Rierdonista, joka saa kuulla että yksi hänen oppilaistaan löydettiin kuolleena. Tästä järkyttynyt Maddy alkaa tutkia nuorukaisen kuolemaa ja huomaa että murhaaja on ollut jotakin muuta kuin ihminen. Maddy löytää pojasta hampaan jälkiä ja tekee havainnon siitä että asialla on ollut vampyyrilepakko. Pian Maddy saa tietää että koko kaupunki on täynnä aggressiivisia lepakoita.

## Näyttelijät

## Lähteet
Flying the Flag (for You)

**Flying the Flag (for You)** on Scooch-yhtyeen kappale, jonka se lauloi edustaessaan Isoa-Britanniaa Helsingissä järjestetyissä vuoden 2007 Eurovision laulukilpailuissa. Laulun ovat sanoittaneet Russ Spencer, Morten Schjolin, Andrew Hill ja Paul Tarry. Kappale keräsi yhteensä 19 pistettä ja se sijoittui sijalle 23.

Kappaleen teemana on lentokone, johon yhtyeen jäsenet olivat pukeutuneet sturteiksi ja lentoemänniksi. Jäsenet ovat Natalie Powers, Russ Spencer, David Ducasse ja Caroline Barnes.

## Lähteet
Kari Myyryläinen

**Kari Myyryläinen** (s. 22. lokakuuta 1963) on entinen suomalainen kilpapyöräilijä.

Suomen tunnetuimpiin pyöräilijöihin kuuluva Myyryläinen voitti 21 Suomen mestaruutta, muun muassa maantieajossa vuosina 1985 ja 1986 ja maantiepyöräilyn aika-ajossa vuosina 1983, 1984, 1985 ja 1993. Vuonna 1985 hänet valittiin . Nykyään hän valmentaa maantiepyöräilijöitä. Myyryläinen kilpaili aktiivisesti myös maastopyöräilyssä.

Myyryläinen sijoittui olympialaisten maantieajossa 25:nneksi Los Angelesissa 1984 ja 63:nneksi Atlantassa 1996. MM-edustajana hän oli seitsemän kertaa ja sijoittui maantieajossa 9:nneksi 1985. Pohjoismaiden mestaruuden hän voitti maantiejoukkueajossa 1983 ja maastoajossa 1993–1994. 

Myyryläinen edusti Suomessa Turun Urheiluliittoa, Hyvinkään Pontevaa ja vantaalaista Let's Go-seuraa. Hän siirtyi vuonna 1986 ammattilaiseksi espanjalaiseen Reynolds-talliin. Hän osallistui vuonna 1988 ensimmäisenä suomalaisena Italian ympäriajoon mutta joutui keskeyttämään kilpailun 10. etapilla.

Kari Myyryläisen isä Reijo Myyryläinen ja setä Seppo Myyryläinen ovat voittaneet pyöräilyssä useita TUL:n mestaruuksia. Reijo Myyryläinen toimi pyöräilyn olympiajoukkueen johtajana ja mekaanikkona Los Angelesissa 1984 sekä pyöräilyn ja hiihdon valmennustehtävissä ja kilpailuselostajana.

Veteraanien SM-kilpailuissa 2010 Hyvinkäällä Myyryläinen saavutti hopeaa yli 40-vuotiaiden sarjassa. 

Myyryläinen voitti maailmanmestaruus hopeaa vuonna 2024 60-64 vuotiaiden masters-sarjassa gravelpyöräilyssä Belgian Halle-Leuvenissa.

## Saavutuksia
Lähde:
* Olympiakisoissa 13:s maantiejoukkueajossa ja 25:s henkilökohtaisessa maantieajossa Los Angelesissa 1984 sekä 63:s henkilökohtaisessa maantieajossa Atlantassa 1996
* MM-kisoissa henkilökohtaisessa maantieajossa 62:s 1983, 9:s 1985, 75:s 1986, 46:s 1994 ja 71:s 1995, maantiejoukkueajossa 11:s 1983 ja 19:s 1985 sekä 4&nbsp;000 metrin joukkuetakaa-ajossa 11:s 1981 ja 17:s 1982
* PM-kultaa maantiejoukkueajossa 1983 sekä maastoajossa 1993 ja 1994
* 21 SM-kultaa

## Lähteet
Huw Lloyd-Langton

**Richard Hugh ”Huw” Lloyd-Langton** (7. helmikuuta 1951 Lontoo, Iso-Britannia – 6. joulukuuta 2012) oli brittiläinen kitaristi, joka muistetaan parhaiten Hawkwind-yhtyeen jäsenenä.

Lloyd-Langton liittyi Hawkwindiin vuonna 1970 soolokitaristiksi yhtyeestä lähteneen Mick Slatteryn tilalle. Lloyd-Langton oli mukana yhtyeen ensimmäisellä albumilla, mutta erosi pian levyn ilmestymisen jälkeen koettuaan yhtyeen huumeidentäytteisen elämäntyylin liian raskaaksi. 1970-luvulla hän soitti useiden artistien kanssa ja oli jäsenenä Widowmaker-yhtyeessä vuosina 1974–1978. Yhtye keikkaili ahkerasti Yhdysvalloissa ja sai siellä listasijoituksiakin. Lloyd-Langton palasi Hawkwindiin vuonna 1979 ja pysyi yhtyeessä aina vuoteen 1988 asti. Vuonna 1982 hän perusti sivuprojektina sooloyhtyeen Lloyd Langton Group, jota hän pyöritti enemmän ja vähemmän näkyvästi aina 2000-luvulle saakka. Vuonna 2001 Lloyd-Langton palasi jälleen Hawkwindiin, mutta joutui eroamaan seuraavana vuonna sairastuttuaan legioonalaistautiin. Sen jälkeen hän vietti hiljaiseloa toipuen sairaudestaan. Vuonna 2012 hän kuoli syöpään.

## Diskografia
* *Outside The Law* (epävirallinen julkaisu, 1984)
* *Night Air* (1985)
* *Like An Arrow (Through The Heart)* (1986)
* *Time And Space And LLG* (1988)
* *Elegy* (1991)
* *River Run* (1994)
* *On The Move* (1997)
* *Chain Reaction* (2000)

## Lähteet

## Aiheesta muualla
* Viralliset kotisivut
Frank Edwards

**Frank Edwards** (4. elokuuta 1908 – 23. kesäkuuta 1967 Indianapolis) oli yhdysvaltalainen radiotoimittaja, joka tuli tunnetuksi ufoihin liittyvän kiinnostuksensa vuoksi.

Edwards työskenteli radiotoimittajana Mutual Broadcasting Systemissä, jossa hänellä oli oma AFL-ammattiliiton sponsoroima radio-ohjelma. Edwards irtisanottiin ohjelmasta vuonna 1954, sillä AFL:n mukaan Edwards uutisoi radiossa mieluummin omista näkemyksistään ja lentävistä lautasista kuin merkittävistä uutistapahtumista. Potkuistaan huolimatta Edwards työskenteli myöhemmin urallaanuseissa paikallisradiossa.

Edward kirjoitti bestsellerin *Flying Saucers, Serious Business* (suomennettu *Lentävien lautasten arvoitus* (1968)) ja julkaisi sen vuonna 1966. Lisäksi hän julkaisi elämänsä aikana useita muita kirjoja.

Frank Edwardsin otetta ovat kriittiset ufotutkijat arvostelleet, mutta Edwards ei pitänyt itse esimerkiksi Adamskin ufokontaktista, joka oli tekele. Edwards kuoli päivää ennen kuin oli kulunut 20 vuotta ensimmäisestä Arnoldin tekemästä ufohavainnosta. Tieto Edwardsin hieman ennen puoltayötä tapahtuneesta kuolemasta levisi vasta seuraavana päivänä, mikä synnytti legendan, jonka mukaan Edwards olisi kuollut 24. päivänä.

## Lähteet
Alan Davey

**Alan Davey** (s. 11. syyskuuta 1963 Ipswich) on brittiläinen basisti, joka parhaiten tunnetaan Hawkwind-yhtyeen pitkäaikaisena basistina. Hän liittyi yhtyeeseen vuonna 1984 ja pysyi mukana aina vuoteen 2007 asti, vuosia 1996–2001 lukuun ottamatta. Hänellä oli myös oma Bedouin-yhtye vuosina 1997–2003. Tällä hetkellä (2007) hän on basistina kokeellisessa black metal -yhtyeessä Meads Of Asphodel. 

## Diskografia
**Alan ”The Elf” Davey EP* (1987)
**Captured Rotation* (1996)
**Bedouin* (1997)
**Sci-fi-delic EP* (1998)
**Tres Hombres Live* (1999)
**Chaos Delight* (2000)

## Aiheesta muualla
* Viralliset kotisivut
How High the Moon

**How High the Moon** on jazzstandardi vuodelta 1940, jonka sanoitus on Nancy Hamiltonin ja sävellys Morgan Lewisin. Kappale on alun perin Broadway-musikaalista *Two For The Show*, joka sai ensi-iltansa Booth Theatressa 8. helmikuuta 1940.

Tunnetuimman levytyksen kappaleesta ovat tehneet Les Paul ja Mary Ford 4. tammikuuta 1951. Levyn julkaisi Capitol Records numerolla 1451. Kappale oli yhdeksän viikkoa ''Billboardin'' listan ykkösenä. Toisen version on levyttänyt useita kertoja Ella Fitzgerald, ja siitä tuli Gershwinin ”Lady Be Goodin” ohella hänen tunnuskappaleensa. Fitzgeraldin suosituin levytys kappaleesta on albumilla *Ella in Berlin* (1960). Diskoversion laulusta on levyttänyt Gloria Gaynor. Pat Suzukin vuonna 1950 levyttämä "How High the Moon" soi elokuvan Biloxi Blues alkukohtausten aikana.

Charlie Parkerin vuoden 1946 jazzklassikko ”Ornithology” perustuu kappaleen ”How High the Moon” sointuihin. Monet jazzmuusikot, kuten Ella Fitzgerald ja Lionel Hampton, liittivät ”Ornithologyn” usein saumattomasti mukaan ”How High the Moonia” esittäessään. Miles Davisin ”Solar” vuodelta 1954 perustuu myös osittain samaan sointurakenteeseen. John Coltrane sävelsi vuonna 1960 ”How High the Moonin” pohjalta kappaleen ”Satellite”.

Kullervo on tekstittänyt kappaleen suomeksi nimellä ”Kuun lumoissa”. Sen levytti Donna Arima vuonna 1959.
## Lähteet
Harri Moisio (poliitikko)

**Harri Moisio** (s. 16. toukokuuta 1954) on vaasalainen poliitikko, Vasemmistoliiton kaupunginvaltuutettu ja Pohjanmaan hyvinvointialueen valtuutettu. Kustaalan lastenkodin (myöhemmin nuorisokoti) johtajana hän toimi vuodesta 1988–2019. Hän toimi Suomen Demokraattisen Nuorisoliiton puheenjohtajana vuosina 1982–1985.

Vuoden 2007 eduskuntavaaleissa Moisio oli 3&nbsp;636 äänellä sekä vuoden 2011 eduskuntavaaleissa 4&nbsp;601 äänellä Vasemmistoliiton suosituin ehdokas Vaasan vaalipiirissä, mutta puolue ei saanut kansanedustajia. Moisio oli ehdokkaana vuoden 2023 eduskuntavaaleissa ja sai 1&nbsp;150 ääntä, mikä ei riittänyt läpimenoon.

Vuoden 2008 kunnallisvaaleissa Moisio sai toiseksi eniten ääniä Vaasassa, kaikkiaan 1&nbsp;123 ääntä. Vuoden 2012 kunnallisvaaleissa valittiin uudelleen valtuustoon 679 äänellä. Kuntavaaleissa 2017 Moisio keräsi 461 ääntä ja tuli edelleen valituksi kaupunginvaltuutetuksi. Vuoden 2021 kuntavaaleissa tuli 320 ääntä, joka riitti edelleen kaupunginvaltuustoon. 

Vasemmistoliiton puoluevaltuuston varapuheenjohtaja hän toimi 2007–2010 ja puheenjohtajana 2010–2013. Porin puoluekokouksessa hänet valittiin puoluehallituksen jäseneksi. 

## Lähteet

## Aiheesta muualla
* Harri Moision verkkopäiväkirja
Questa Notte

**Questa Notte** () on latvialaisen Bonaparti.lv:n Euroviisu-edustuskappale, jonka se lauloi edustaessaan Latviaa Helsingissä järjestetyissä Euroviisuissa. Laulu oli alun perin tarkoitus laulaa englanniksi, mutta se vaihdettiin italiaksi. Kappale keräsi yhteensä 54 pistettä ja se sijoittui 16. sijalle.

## Lähteet
Jarl Ungern

**Jarl Viking Ungern** (20. lokakuuta 1888 Tammisaari – 3. toukokuuta 1974 Helsinki) oli suomalainen arkkitehti, joka toimi rautatiehallituksen rakennusosaston arkkitehtina vuodesta 1923, vuosina 1945–1958 sen päällikkönä. Ungernin signeeraamia rautatieasemien piirustuksia ovat muun muassa Hangon ja Kiuruveden asemat, ja hänen signeerauksensa löytyy myös Kuopion rautatieaseman piirustuksista. Ungern teki usein yhteistyötä Thure Hellströmin kanssa.

Ungernin suunnittelemia laudalla vuorattuja, ilmeisesti hirsirunkoisia väliliikennepaikkojen asemarakennuksia on muun muassa  rataosalla Laurila–Kemijärvi, jonne rakennettiin uusia asemarakennuksia korvaamaan talvi-, jatko- ja Lapin sodissa tuhottuja asemarakennuksia.

Ungernin suunnittelema on myös Joensuun asemaravintolarakennus, jossa nykyään toimii kulttuurikahvila Laituri.

## Lähteet
* VR:n arkkitehtejä Riihimäkiseura.fi-sivustolla

### Viitteet

## Aiheesta muualla
Hangon rautatieasema

**Hangon rautatieasema** (, ) on rautatieliikennepaikka Hangossa, noin 50 kilometriä Karjaalta lounaaseen rataosan eteläpäässä. Asema on myös Suomen rataverkon eteläisin liikennepaikka.

## Historia
Asema avattiin 8. lokakuuta 1873 Hyvinkäältä Hankoon rakennetun yksityis­radan pääteasemaksi, mutta se siirtyi valtion omistukseen kaksi vuotta myöhemmin. Rata vaikutti merkittävästi paikkakunnan kehittymiseen; Hangon kaupunki perustettiin vuonna 1874 aseman ja sataman ympärille. Alkuaikoina Hangon radalla kulki yksi juna vuorokaudessa kumpaankin suuntaan. Tarvittaessa voitiin kuitenkin ajaa ylimääräinenkin junavuoro; yksi ensimmäisistä ajettiin Hangossa vuonna 1874 pidettyihin purjehduskilpailuihin. Näistä kilpailuista kehittyi jokavuotinen Hangon Regatta.

1900-luvun alkuvuosina aseman kautta kulki suurin osa laivalla Englantiin ja Amerikkaan lähteneistä siirtolaisista, enimmillään vuosina 1906 ja 1907 noin 30&nbsp;000 matkustajaa kumpanakin. Näistä noin puolet oli venäläisiä, muun muassa Venäjän juutalaisia. Siirtolaisvirrat vähenivät 1920-luvulla Yhdysvaltain alettua rajoittaa maahanmuuttoa niin voimakkaasti, että Hangosta lähtijöitä oli enää muutama sata vuodessa.

Asema koki strategisen sijaintinsa vuoksi vahinkoja ensimmäisessä maailmansodassa, jonka seurauksena muun muassa konepaja siirrettiin myöhemmin Karjaalle. Enimmät tuhot tulivat kuitenkin toisen maailmansodan aikana: vanha puinen asemarakennus sekä makasiini tuhoutuivat jatkosodan aikana vuokra-alueen takaisinvaltauksen yhteydessä. Sodan jälkeen asema sekä ratapiha siirrettiin pohjoisemmaksi, ja Jarl Ungernin suunnittelema funktionalistinen asemarakennus valmistui vuonna 1952. Hangon asemaa voidaan pitää Suomen nuorimpana funktionalistisen tyylisuunnan asemarakennuksena.

Aseman päässä oli Kadermonkadun vartioimaton jalankulun ja pyöräilyn tasoristeys, joka korvattiin kesäkuussa 2020 valmistuneella alikulkusillalla. Raiteella 1 oli aikoinaan vartioimaton ylikäytävä nimeltään Hanko.

## Asema nykyään
Hangon asemalta liikennöidään lähijunia Karjaalle, joista yksi iltavuoro kulkee kolme kertaa viikossa Helsinkiin. Lipunmyynti asemalla lakkautettiin vuonna 2008, mutta siellä on kuitenkin lippuautomaatti. Matala asemalaituri korvattiin uudella, 150 metriä pitkällä korkealla laiturilla vuonna 2013.

Suojeltu asemarakennus on ulkopinnaltaan rapattu ja siinä on kaksi kerrosta ja kellari. Pulpettikattoinen maalämmöllä lämpiävä rakennus on peruskorjauksen tarpeessa, kertoi sitä hallinnoiva Senaatti-kiinteistöt vuonna 2021 laittaessaan rakennuksen myyntiin. Tyhjillään olevan rakennuksen putkistot ja muut tekniset laitteet olivat huonokuntoisia ja uusimisen tarpeessa. Hangon asemaa yritettiin myydä huutokaupalla kuukauden ajan, jotta löytyisi ostaja, joka huolehtisi tästä Suomen nuorimpana funktionalistisen tyylisuunnan asemarakennuksena pidetystä talosta ja 2&nbsp;200 neliömetrin tontista.

Asemarakennuksen osti hankolainen Oy Chyde Invest Ab huhtikuussa 2021. Yritys suunnitteli tekevänsä rakennukseen majoitustiloja, ravintolan sekä kokous- ja näyttelytiloja.

## Lähteet
Gunnar Aspelin

**Gunnar Aspelin** voi tarkoittaa seuraavia henkilöitä:

* Gunnar Aspelin, ruotsalainen filosofi
* Gunnar Aspelin, suomalainen arkkitehti.
Kiinteistö Oy Turun Lintula

**Kiinteistö Oy Turun Lintula** on arkkitehti Albert Richardtsonin suunnittelema vuonna 1932 valmistunut rakennus, joka sijaitsee Turun ydinkeskustassa. Rakennuksen kadun puolella on asuinrakennuksia ja pihan puoleiset tilat rakennettiin alun perin liikuntatiloiksi. Tarkoitus oli rakentaa tiloihin tennis- ja uimahalli, mutta vain tennishalli valmistui. Vuonna 1936 Erik Bryggman suunnitteli tiloihin Suomi-Filmin elokuvateatterin Kino-Palatsin. 
Vuonna 1978 teatterista tehtiin Suomen ensimmäinen *multiplex* eli monisaliteatteri, kun 460-paikkaisen Kinopalatsin oheen rakennettiin 98- ja 74-paikkaiset Colt 1 ja 2 -salit. Elokuvatoiminta kiinteistössä jatkui vuoteen 1986.

Turun kaupunki kaupunki osti rakennuksen 1.&ndash;3. kerroksen tilat nuorten käyttöön vuonna 1990 ja Nuorisokeskus Palatsi avattiin 1992. Tilat maksoivat kolme miljoonaa euroa ja vähintään saman verran kului rahaa korjaukseen.  2000-luvun alussa Palatsissa oli nettikahvila, koululaisten iltapäiväkerho ja mediapaja sekä biljardi- ja snooker-sali. Eri järjestöt ja nuorisoryhmät voivat varata Palatsista tiloja käyttöönsä. Nuorisokeskuksessa oli kävijöitä vuodessa yli 80&nbsp;000. Talon neljäs kerros oli liikuntatoimen ja viides yksityisen kuntokoulun käytössä.

Nuorisokeskuksen toiminta lakkasi 28.4.2006 ja jäähyväiskeikalla esiintyivät muun muassa Lovex
 ja Uniklubi Palatsin tiloista päätettiin luopua, koska ne olivat liian suuret, kalliit ja epäkäytännölliset. Tyhjiksi jääneitä tiloja yritettiin myydä ensimmäisen kerran vuonna 2006 ja uudelleen vuonna 2007. 
Tiloihin on suunniteltu musiikkitaloa, yökerhoa, kulttuuriareenaa

ja kaupungin työterveyshuoltoa .

Uusi nuorisokeskus Vimma avattiin syksyllä 2006 entiseen Aurakadun tyttökouluun.

## Lähteet
Elina Kolehmainen

**Elina Kolehmainen** (19. elokuuta 1897 Pielisjärvi – 4. lokakuuta 1978 Kotka) oli suomalainen näyttelijä. Ensiesiintymisessä elokuvassa hän teki vuonna 1947 elokuvassa *[[Tuhottu nuoruus]]*. Kolehmainen esiintyi kaikkiaan kolmessa elokuvassa ja yhdessä neliosaisessa televisiosarjassa. Hänen viimeiseksi roolikseen jäi vuonna 1969 valmistunut *[[Tehtaan varjossa (elokuva)|Tehtaan varjossa]]*. Vuonna 1953 Kolehmaiselle myönnettiin Pro Finlandia -palkinto.

## Roolit
### Elokuvat
* *[[Tuhottu nuoruus]]* (1947)
* *[[Koskenkylän laulu]]* (1947)
* *[[Kuisma ja Helinä (vuoden 1951 elokuva)|Kuisma ja Helinä]]* (1951)

### Televisiosarjat
* *[[Tehtaan varjossa (elokuva)|Tehtaan varjossa]]* (1969)

## Lähteet

## Aiheesta muualla
* 
*
Lepaa

**Lepaa** (ruots. *Stjärnsund*) on kylä Tyrvännössä Hattulan kunnassa Kanta-Hämeessä.

## Lepaan kartano
Lepaan kartano on perustettu mahdollisesti jo 1200-luvulla. Päärakennuksen vanhin osa on peräisin 1600–1700-lukujen taitteesta. Se muutettiin empiretyylin mukaiseksi 1800-luvun alkupuolella. Vuonna 1820 kartanon osti pietarilainen kauppias Heimburger. Hänen kuoltuaan tila jäi hänen leskelleen Marialle. Maria avioitui tilanhoitaja Karl Fredrik Packalenin kanssa. Packalen testamenttasi kartanon valtiolle vaimonsa Marian kuoltua sillä ehdolla, että tilalle on perustettava maanviljelys- tai puutarhakoulu. Valtio sai tilan vuonna 1902, puutarhaopisto perustettiin 1910 ja ensimmäiset opiskelijat aloittivat opintonsa vuonna 1912.

## Lepaan kampuksen koulutus nykyisin
Nykyään Hämeen ammattikorkeakoulun rakennetun ympäristön ja puutarhatalouden koulutusohjelmat sekä Hämeen ammatti-instituutin viheralan ja puutarhatuotannon koulutusohjelmat toimivat Lepaalla. Hämeen ammatti-instituutissa on myös mahdollista suorittaa puutarha-alan ammattitutkinto (golfkentänhoitajan osaamisala), puutarha-alan erikoisammattitutkinto (golfkenttämestari) sekä elintarvikejalostuksen ammattitutkinto (alkoholijuomien osaamisala). Lepaalla on myös puutarha-alaan keskittynyt, kaikille avoin kirjasto.

Lepaalla järjestetään vuosittain puutarha-alan ammattilaisten Lepaa-näyttely, joka on yksi Pohjoismaiden suurimmista ja Euroopan vanhimmista ammattilaistapahtumista.

## Lepaan Anna
Lepaalla kerrotaan tarinaa Anna-neidosta, jolla oli suhde Maunu Olavinpoikaan ja joka nykyään kummittelee Lepaalla. Tarinan mukaan Anna muurattiin elävältä kartanon kellariin tai hukutettiin virtaan. Lepaan Annasta on tehty myös näytelmä. Lepaan viinitila myy hänen mukaansa nimettyä viiniä.

## Lähteet
Vaaralan ratapiha

**Vaaralan ratapiha** () on linjavaihde Rovaniemen kaupungissa Suomen rataverkkoon kuuluvalla rataosalla . Liikennepaikka sijaitsee 9,7&nbsp;kilometrin päässä Rovaniemen rautatieasemalta ja 74,9&nbsp;kilometrin päässä Kemijärven rautatieasemalta.

Vaarala avattiin liikenteelle 1. syyskuuta 1934. Henkilöliikenne ja liikennepaikka lakkautettiin 31. toukokuuta 1970. Myöhemmin Vaarala on kuitenkin avattu uudelleen.

Liikennepaikalla on pääraiteen lisäksi yksi noin 320&nbsp;metrin pituinen sivuraide, jota käytetään tavaran kuormaamiseen. Henkilöliikennettä ei ole. Liikennepaikalla ei myöskään ole sähkökääntöisiä vaihteita eikä asemarakennusta.

## Lähteet
Vika

**Vika** voi tarkoittaa:
* Esineessä voi olla *vikaa*, jos se ei toimi kunnolla
* Vika, saari Kustavissa
* Vika, kylä Ruotsissa
* Vika, rautatieseisake Rovaniemellä
* Stora Vika, taajama Nynäshamnin kunnassa Ruotsissa
* Vikajärvi, kylä Rovaniemellä
* Ohjelmistovirhe, tai ohjelmointivirhe tarkoittaa yleensä virhettä tietokoneen ohjelmakoodissa.
Pekka Alpo

**Pekka Albin Alpo** (alk. *Muhonen*, 26. helmikuuta 1877 Heinävesi – 5. helmikuuta 1952 Helsinki) oli suomalainen teatterinjohtaja ja -ohjaaja. Hän oli Suomen Kansallisteatterin apulaisjohtaja 1920–1948, joka sai mainetta erityisesti Strindbergin ja Tolstoin näytelmien esitysten nykyaikaistamisesta.

Alpon vanhemmat olivat maanviljelijä Niilo Muhonen ja Angelika Pakarinen. Hän pääsi ylioppilaaksi 1896 ja sai kiinnityksen Suomalaiseen teatteriin 1897, mutta erosi 1901 ja lähti opintomatkalle Saksaan ja Ranskaan. Kasimir Leinon johtaman Suomen Näyttämön palveluksessa  hän oli ohjaajana 1903–1094 ja Tampereen teatterissa näyttelijänä 1904–1905 sekä uuden opintomatkansa jälkeen johtajana 1907–1912. Kansan näyttämön johtajana hän toimi 1912–1914 ja sen jälkeen 1914–1920 johtajana Viipurissa toimineessa Suomalaisessa maaseututeatterissa. Suomen Kansallisteatteriin hän siirtyi 1920, teatterin apulaisjohtajana hän toimi aina vuoteen 1948 asti ja johtokunnan jäsenenä 1925–1948. Vuosina 1920–1929 hän myös opetti Suomen Näyttämöopistossa.

Toimikaudellaan Tampereen teatterissa Alpo sai vauhtia teatteritalohankeeseen niin, että teatterirakennus valmistui 1913.  Alpo palkittiin Pro Finlandia -mitalilla 1948.

## Lähteet

*  Sivu 28.

## Kirjallisuutta

*Käki, Ritva: Pekka Alpo – Arkadiateatterin näyttelijästä Suomen Kansallisteatterin ohjaajaksi. Opinnäytetyö, Helsingin yliopiston taiteiden tutkimuksen laitos.
Vian seisake

**Vian seisake** () oli rautatien seisake Vikajärven kylässä Rovaniemen kaupungissa Suomen rataverkkoon kuuluvalla rataosalla Laurila–Kelloselkä.

Liikennepaikka avattiin liikenteelle 15. joulukuuta 1932. Se sijaitsi Köyryn järven länsipäässä, kantatieltä 82 haarautuvan yhdystien 9443 varrella, noin 7,6&nbsp;kilometrin päässä teiden risteyksestä, ja linnuntietä mitattuna noin 12,5&nbsp;kilometrin päässä Vikajärven kylältä.

Liikennepaikalla ei ollut lainkaan laituria, ratapihaa eikä asemarakennusta.

Rautatie ylittää pohjoisen napapiirin noin 6,5 kilometriä entiseltä Vian seisakkeelta Rovaniemen suuntaan.
 
Rautatievirasto kielsi matkustajajunien pysähtymisen Vian seisakkeella asemainfrastruktuurin puutteiden vuoksi 5. joulukuuta 2007 alkaen. Ratahallintokeskus lakkautti liikennepaikan 30. kesäkuuta 2008.

## Lähteet

## Aiheesta muualla
* Kuva pikajunasta P61 pysähtyneenä Vian seisakkeelle
Kotavaaran rautatieasema

**Kotavaaran rautatieasema** () oli rautatieliikennepaikka Suomen rataverkkoon kuuluvalla rataosalla . Liikennepaikka sijaitsi Kemijärven kaupungissa, 8,3 kilometrin päässä Kemijärven rautatieasemalta ja 1,8 kilometrin päässä Isokylän rautatieasemalta itään. Liikennepaikka lakkautettiin 3. kesäkuuta 2007, kun uudet Isokylän liikennepaikkamerkit asennettiin. Tässä yhteydessä Kotavaaran liikennepaikka jäi nykyisen Isokylän liikennepaikan rajojen sisäpuolelle.

Kotavaaran liikennepaikka käsitti vain liikennepaikkamerkit nimikyltteineen, ja toimi liikenteenohjaukseen liittyvänä ilmoittautumis- ja luvankysymispaikkana.

## Lähteet
The Last Dance (Ken Hensleyn albumi)

**The Last Dance** on Ken Hensleyn soololevy joka julkaistiin virallisesti keväällä 2004. 

## Kappaleet
# Crying *(Hensley)*
# Letting Go *(Hensley)*
# Give Me A Reason *(Hensley/Williams)*
# Second Chance *(A New Beginning) (Hensley)*
# I Know Who You Are *(Hensley)*
# The Voice Of Love *(Hensley)*
# Give'Em What They Want *(Hensley)*
# Who Knows *(Hensley)*
# Dancing *(Hensley)*
# Did You Know *(Hensley)*
# The Last Dance *(El Gitano Viejo) (Hensley)*

### Russian version
# Crying* (Hensley)*
# Letting Go *(Hensley)*
# I Know Who You Are *(Hensley)*
# Second Chance* (A New Beginning) (Hensley)*
# Give Me A Reason *(Hensley/Williams)*
# The Voice Of Love *(Hensley)*
# Give'Em What They Want *(Hensley)*
# Who Knows *(Hensley)*
# Dancing *(Hensley)*
# Did You Know *(Hensley)*
# The Last Dance (El Gitano Viejo) *(Hensley)*

#### Bonus tracks
# Lady In Black (extended remix) *(Hensley)*
# Lady In Black (original '03 remix) *(Hensley)*
# Lady In Black (chill TLoop remix) *(Hensley)*

## Kokoonpano
*Ken Hensley – kitara, koskettimet, laulu
* Ovidio Lopez – kitara 
* John Smithson - basso
* Tommy Lopez - rummut 
* Angel Diaz – lyömäsoittimet
* Javier De Marco - kitara
* Daniel Saiz – akustinen kitara, taustalaulu, 
* Victor Carratala, Angie Rojas - taustalaulu
The Wizard’s Diary – Volume 1

**The Wizard’s Diary – Volume 1** on Ken Hensleyn vuonna 2005 julkaisema albumi, jossa hän soitti uusiksi suosikkikappaleitaan Uriah Heep -ajoiltaan. Osalla kappaleista on mukana yhtye The Presidential Symphony Orchestra. 

## Kappaleet
# The Wizard *(Hensley)*
# Illusion *(Hensley)*
# Circle Of Hands *(Hensley)*
# Rain *(Hensley)*
# Weep In Silence *(Hensley/Wetton)*
# Feelings *(Hensley)*
# Sweet Freedom *(Hensley)*
# Lady In Black *(Hensley)*
# Free Me* (Hensley)*
# July Morning *(Hensley/Byron)*
# Stealin' *(Hensley)*
# Easy Livin' * (Hensley)*

### Special limited edition CD+DVD digipack set
# The making of "The Wizard's Diary"
# "Free Me" videoclip
# MTV interview
# Ken Hensley with Uriah Heep in St. Louis, USA, June 11th 1990
# Photo Gallery

## Kokoonpano
*Ken Hensley – kitara, koskettimet, laulu, piano
* Igor Kozhin – kitara 
* Alexey Ostashev – basso
* Andrey Shatunovsky – rummut 
* Vadim Nazarov – piano
* Irina Rodilez, Oleg Kozura, Raisa Saed-Shakh, Andrey Kolchugin – taustalaulu
Cilly Aussem

**Cilly Aussem** (4. tammikuuta 1909 Köln &ndash; 22. maaliskuuta 1963 Portofino, Italia) oli saksalainen naistennispelaaja. Hänet muistetaan parhaiten Wimbledonin voitosta 1931. Aussem ylsi saavutukseen ensimmäisenä saksalaisena naisena. Loppuottelussa hän kukisti  maannaisensa Hilde Krahwinkel Sperlingin 6–2, 7–5. 

Aussem voitti naisten kaksinpelimestaruuden myös Ranskan mestaruuskilpailuissa  ja Saksan mestaruuskisoissa  1931. Hänen valmentajansa ja sekanelinpelipartnerinsa oli Bill Tilden. He voittivat yhdessä Ranskan mestaruuskilpailujen sekanelinpelin 1930. Vuosina 1930–1931 Aussem oli maailmanlistan kakkospelaaja Helen Wills Moodyn jälkeen.

Aussemin tavaramerkki oli hänen voimakas kämmenlyöntinsä.

## Lähteet
Elements – Anthology 1968 to 2005

**Elements – Anthology 1968 to 2005** on Ken Hensleyn vuonna 2006 julkaisema kokoelma-albumi, joka sisältää kappaleita hänen pitkältä uraltaan.

## Kappaleet
### CD 1: The Early Years and Heep Days
# Looking Glass *(4.14) – The Gods, 1968*
# Climax - You Tried To Take It All *(6.52) – Head Machine, 1970*
# Working Nights *(2.34) – Toe Fat, 1970
# The Park *(5.38) – Uriah Heep, 1971*
# Lady In Black *(4.33) – Uriah Heep, 1971*
# Look At Yourself *(5.07) – Uriah Heep, 1971*
# Tears In My Eyes *(5.02) – Uriah Heep, 1971*
# The Wizard* (2.59) – Uriah Heep, 1972*
# Rainbow Demon *(4.30) – Uriah Heep, 1972*
# Sunrise *(4.04) – Uriah Heep, 1972*
# Blind Eye *(3.33) – Uriah Heep, 1972*
# If I Had The Time *(5.43) – Uriah Heep, 1973*
# The Easy Road *(2.43) – Uriah Heep, 1974*
# A Year Or A Day *(4.22) – Uriah Heep, 1975*
# Can’t Keep A Good Band Down *(3.40) – Uriah Heep, 1976*
# Wise Man *(4.44) – Uriah Heep, 1977*
# Free Me *(3.35) – Uriah Heep, 1977*
# Falling In Love *(2.59) – Uriah Heep, 1978*

===CD 2: Solo Material===
# When Evening Comes* (4.35) – Solo, 1973*
# From Time To Time* (3.35) – Solo, 1973*
# Rain *(3.14) – Solo, 1973*
# Proud Words *(3.10) – Solo, 1973*
# Fortune *(5.22) – Solo, 1973*
# Cold Autumn Sunday* (5.27) – Solo, 1975*
# Eager To Please *(4.45) – Solo, 1975*
# Secret *(4.03) – Solo, 1975*
# Through The Eyes Of A Child *(2.21) – Solo, 1975*
# In The Morning *(2.35) – Solo, 1975*
# How Shall I Know *(4.04) – Solo, 1975*
# The System *(2.35) – Solo, 1980*
# No More* (4.36) – Solo, 1980*
# New Routine *(3.28) – Solo, 1980*
# Send Me An Angel *(4.36) – Blackfoot, 1983*
# The Last Dance *(7.49) – Ken Hensley, 1999*
# I Close My Eyes *(4.33) – Hensley/Lawton Band, 2001*
# Romance *(4.38) – Ken Hensley, 2005''